ΥΠΟΒΑΛΩΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΓΚΑΤΑΣΤΑΣΗ ΨΥΧΑΓΩΓΙΚΏΝ ΠΑΙΧΝΙΔΙΩΝ-ΔΙΟΡΓΑΝΩΣΗ ΣΥΝΑΥΛΙΩΝ & ΚΑΛΙΤΕΧΝΙΚΩΝ ΕΚΔΗΛΩΣΕΩΝ

Άδειες λειτουργίας και εγκατάστασης ψυχαγωγικών δραστηριοτήτων

Η εγκατάσταση και λειτουργία ψυχαγωγικών παιχνι­διών λούνα-παρκ, πιστών αυτοκινητιδίων, τσίρκο, μουσι­κών συναυλιών, καλλιτεχνικών εκδηλώσεων, επιδείξεων και άλλων παρεμφερών δραστηριοτήτων στους χερσαί­ους χώρους των Οργανισμών Λιμένων επιτρέπεται κατόπιν αδείας, για την έκδοση της οποίας απαιτούνται τα παρακάτω δικαιολογητικά:

α. Αίτηση του ενδιαφερομένου στην οποία θα περιέχο­νται πλήρη στοιχεία της ταυτότητας αυτού και του ανα­πληρωτή του εφόσον συντρέχει περίπτωση, για την πα­ραχώρηση χώρου σε χερσαίο χώρο τοπικής αρμοδιότητας της Ο.Λ.Κ. Α.Ε.

Στην αίτηση θα περιλαμβάνονται επίσης στοιχεία για:

(1) Το συγκεκριμένο χώρο εγκατάστασης του και την έ­κταση αυτού,

(2) Οι υπηρεσίες που θα αποτε­λούν το αντικείμενο της δραστηριότητας του κατόχου,

(3) Το συγκεκριμένο μέσο καθώς και τον αριθμό κυκλο­φορίας του οχήματος που τυχόν χρησιμοποιείται.

β. Επικυρωμένο φωτοαντίγραφο του δελτίου της αστυ­νομικής του ταυτότητας ή του διαβατηρίου του.

γ. Απόσπασμα ποινικού μητρώου πρόσφατης έκδοσης (όχι πέραν του τριμήνου) από το οποίο να προκύπτει ότι δεν έχουν καταδικαστεί για τα αδικήματα τα αναφερόμε­να στην παράγραφο 2(α) του άρθρου 2 της αριθ. Φ. 3131/17/96,ΦΕΚ Β’ 178/12-03-1997.

δ. Πιστοποιητικό Εισαγγελικής Αρχής πρόσφατης έκ­δοσης (όχι πέραν του τριμήνου) ότι δεν διώκονται ως φυ­γόποινοι ή φυγόδικοι έστω και για ένα από τα αδικήματα τα αναφερόμενα στην παράγραφο 2 (α) του άρθρου 2 της αριθ. Φ. 3131/17/96,ΦΕΚ Β’ 178/12-03-1997.

ε. Τρεις (3) πρόσφατες φωτογραφίες.

στ. Σε περίπτωση προσωρινής αναπλήρωσης βεβαίωση του Δήμου ή της Κοινότητας που θα αποδεικνύει τη συγ­γένεια με το αναπληρούμενο.

ζ. Σε περίπτωση μόνιμης αναπλήρωσης του δικαιούχου, πιστοποιητικό της αρμόδιας υγειονομικής υπηρεσίας πε­ρί της αναπηρίας αυτού, σύμφωνα με τις παραγράφους 4 και 5 του άρθρου 7 της παρούσας.

Μετά την ολοκλήρωση των προβλεπόμενων διαδικασιών (λήψη απόφασης ΔΣ) η Ο.Λ.Κ. Α.Ε. χορηγεί σε όσους προτί­θεται να εκδώσει άδεια, κατάλληλο αποδεικτικό μέσο {πράξη παραχώρησης του ιδιαίτερου δικαιώματος χρήσης χώρου) με τη χρήση του οποίου ο ενδιαφερόμε­νος εφοδιάζεται από τις αρμόδιες Υπηρεσίες και προσκο­μίζει στην Ο.Λ.Κ. Α.Ε. τα κάτωθι, προκειμένου να εκδοθεί η άδεια λειτουργίας.

α. Αντίγραφο της άδειας άσκησης επιτηδεύματος της αρμόδιας Δημόσιας Οικονομικής Υπηρεσίας (ΔΟΥ).

β. Αποδεικτικό είσπραξης της οικείας ΔΟΥ για την κατα­βολή του προβελεπόμενου φόρου.

γ. Πιστοποιητικό εγγραφής του αρμόδιου ασφαλιστι­κού φορέα.

δ. Γνωμάτευση κτηνιάτρου της Δ/νσης Κτηνιατρικής της Νομαρχιακής Αυτοδιοίκησης, αν πρόκειται για έκθε­ση ζώων.

ε. Γνωμάτευση του Συμβουλίου «περί θεάτρων και κινηματογράφων», αν πρόκειται για λούνα - παρκ, τσίρκο, συναυλίες, πίστες αυτοκινητιδίων, επιδείξεις και λοιπές παρεμφερείς εγκαταστάσεις.

στ. Βεβαίωση μηχανικού διπλωματούχου ανωτάτης σχο­λής για την καλή εγκατάσταση και λειτουργία των παιχνι­διών.

ζ. Βεβαίωση ηλεκτρολόγου μηχανικού ανωτάτης σχολής περί της ασφάλειας των ηλεκτρολογικών εγκαταστάσεων.

η. Άδεια του Υπουργείου Ανάπτυξης, για μηχανολογι­κές εγκαταστάσεις άνω των 10 ή 15 ίππων κατά τις διατάξεις του Α.Ν. 207/1967.

θ. Βεβαίωση της Υπηρεσίας Πολιτικής Αεροπορίας, όταν πρόκειται για πτήση ή ανύψωση αιωροπτέρων, αερο­στάτων ή άλλων τεχνικών μέσων ότι η πτήση ή ανύψωση δεν αντίκειται στους οικείους κανονισμούς της και δεν προκαλείται κίνδυνος στην αεροπλοΐα.

ι. Βεβαίωση της ΔΕ Η και ΟΤΕ για τη μη ύπαρξη εγκαταστάσεών τους στην περιοχή που πρόκειται για γίνει η πτή­ση ή ανύψωση.

ια. Βεβαίωση διπλωματούχου χημικού ανώτατης σχολής για την επικινδυνότητα των τυχόν χρησιμοποιούμενων α­ερίων ή άλλων υλών.